ธนชาตประกันภัย ลุยประกันรถสุดถูก
ธนชาตประกันภัย ลุยเปิดตัว&nbsp; &#8220;ประกันภัยธนชาต One Lite&#8221;&nbsp; ประกันภัยรถยนต์ประเภท 1&nbsp;&nbsp; แต่ราคาถูกกว่าประกันชั้น 1 ปกติ&nbsp; เริ่มต้นที่ 10,000 บาท&nbsp;&nbsp;&nbsp;&nbsp;
27 ม.ค. 2553

ธนชาตประกันภัย ลุยเปิดตัว  “ประกันภัยธนชาต One Lite”  ประกันภัยรถยนต์ประเภท 1   แต่ราคาถูกกว่าประกันชั้น 1 ปกติ  เริ่มต้นที่ 10,000 บาท     
นายพีระพัฒน์  เมฆสิงห์วี   รักษาการกรรมการผู้จัดการ บริษัท ธนชาตประกันภัย  เปิดเผยว่า   บริษัทได้พัฒนาผลิตภัณฑ์ประกันภัยรถยนต์ประเภท 1 One Lite ที่มีราคาย่อมเยากว่าขึ้นมา  เพื่อสนองตอบต่อกลุ่มเป้าหมายที่ขับรถประวัติดี และเป็นผู้ที่เคยใช้บริการประกันภัยชั้น 1 มาก่อน   
โดยประกันภัยรถยนต์ประเภทนี้ มีจุดเด่น คือ ราคาเบี้ยประกันถูกกว่า ประกันภัยชั้น 1 ปกติ  คือเบี้ยประกันเริ่มต้นที่ 10,000 บาท ทุนประกันรถยนต์เริ่มต้นที่ 200,000 – 2,000,000 บาท และรับประกันรถยนต์อายุจนถึง 10  ปี  โดยไม่ต้องตรวจสภาพรถยนต์ก่อนทำประกัน นอกจากนี้ยังคุ้มครองอุปกรณ์เสริมหรืออุปกรณ์เพิ่มเติม และมีบริการช่วยเหลือฉุกเฉินบนท้องถนน 24 ชั่วโมงอีกด้วย
สำหรับนโยบายในการทำตลาด  “ประกันภัยธนชาต One Lite” บริษัทฯ จะขายผ่านช่องทางสาขาของธนาคารธนชาต  ซึ่งมีอยู่   257 สาขา ทั่วประเทศ   พร้อมทั้งจะเสนอขายไปกับบริการสินเชื่อเช่าชื้อรถยนต์ของธนาคารธนชาตด้วย
ทั้งนี้ได้ตั้งเป้าหมายการขายประกันภัยประเภทนี้ในปีนี้ 700 ล้านบาท  
นายพีระพัฒน์ กล่าวว่าในปี  2552 ที่ผ่านมา บริษัทฯ มีเบี้ยรับรวมทั้งสิ้น  2,910 ล้านบาท   ส่วนในปี 2553  ตั้งเป้าที่จะมีอัตราการเติบโตขึ้น 37%  โดยมีเบี้ยประกันภัยรับรวมทั้งสิ้นประมาณ 4,000 ล้านบาท แบ่งเป็นการประกันภัยรถยนต์ จำนวน  3,100  ล้านบาท และการประกันภัยทรัพย์สินและประเภทอื่นๆ  จำนวน  900  ล้านบาท